text: Marcar, l'assignatura pendent | martorellesport.cat - el web esportiu de referència de Martorell
  David Gimeno, amb molèsties al genoll, no jugarà diumenge © Svetlana Akimova
  Algú deia que seria fàcil? El primer equip del Club Futbol Martorell, després de cinc jornades a Segona Catalana, segueix en procés d'adaptació a la categoria. Els d'Iñigo Irisarri han patit en aquest inici però la temporada és molt llarga. Els martorellencs es situen en zona de descens amb només una victòria i un empat.
  Aquest diumenge (12.00 hores, CE Torrent de Llops) el CF Martorell rep el Fontsanta-Fatjo, que té un punt més que els martorellencs. Amb un punt de sis possibles a casa és un pobre botí per un equip que s'ha de sentir fort al Torrent de Llops si vol obtenir la permanència.
  Gimeno, baixa per precaució
  Davant el Fontsanta-Fatjó els martorellencs tindran les baixes de David Gimeno, qui pateix una petita distenció al genoll. "Podria jugar, però no volem arriscar", admet Irisarri. De Juan no jugarà per motius personals i Trujillo, per motius laborals.
  El tècnic Íñigo Irisarri ha detectat el problema del seu equip arran de la punxada a El Prat. "Hem sigut superiors a nivell d'ocasions i de joc, però el futbol són gols, i si no en fas, tens un problema", reconeix. L'equip només ha marcat 4 gols en cinc jornades i és, juntament el cuer Dinàmic Batlló, els dos conjunts menys efectius en atac.
  El CF Martorell té el pitjor registre golejador -4 gols en 5 partits- igualat amb el cuer Dinamic Batlló
  Eric Arévalo no pot debutar
  El primer equip del CF Martorell ha incorporat Eric Arévalo, procedent de l'Atlètic Vilafranca. El mitja punta, que ha passat gran part de la seva etapa al futbol base al Mercantil, no podrà estrenar-se aquest diumenge perquè encara no compta amb l'alta federativa. El jugador, de Sant Llorenç d'Hortons, té visió de joc i amb capacitat de marcar gols.